kardosdrur/scandi-wiki huggingface dataset:
Team Gerolsteiner

Team Gerolsteiner var et tysk cykelhold med ProTour-licens. Holdet var sponseret af mineralvandproducenten Gerolsteiner Brunnen og cykelproducenten Specialized. Gerolsteiner blev stiftet i 1998 af manager Hans-Michael Holczer og sportsdirektørene Rolf Gölz og Christian Henn. Kontrakten med Georg Totschnig i 2001 sikrede holdet en plads i 1. division. Holdet deltog i Tour de France for første gang i 2003. I Tour de France 2008, blev to af deres ryttere (Stefan Schumacher og Bernhard Kohl) testet positive for doping, hvilket gjorde det umuligt at finde en ny sponsor. Derfor blev holdet opløst efter 2008-sæsonen.

2008

Rytterne

Sejre 2007

Udstyr 
 Beklædning: Nalini
 Cykler: Specialized
 Gear: Shimano
 Hjul: Shimano

Eksterne links 
 Officiel hjemmeside 

Ophørte cykelhold fra Tyskland
Etableret i 1998
Ophørt i 2008
Hjørringrevyen

Hjørringrevyen er en sommerrevy i Hjørring. Den startede på traktørstedet Svanelunden i 1920'erne.

Efter et halvt hundrede års pause undersøgte Harry Andersen, sammen med Thøger Olesen, muligheden for at genoptage traditionen, og i 1973 genstartede Thøger Olesen Hjørringrevyen. I perioden 1973-1976 var Thøger Olesen revydirektør. Blandt de medvirkende i den periode var skuespillerne Eddie Skoller, Jesper Klein, Peter Schrøder og Jens Okking.

I årene 1977-1978 tog fabrikant Jens M. Jensen og statsautoriseret revisor Regnar Hesner initiativ til at danne ”Revy-udvalget” – den praktiske backinggruppe for de kreative, sceniske talenter. Som "elev" af Thøger Olesen kom Eddie Skoller til at føre den videre i to år. 

I årene 1979-1994 sørgede skuespiller, instruktør og direktør Per Pallesen for Hjørringrevyen. I 1989 blev Per Pallesen afløst af Jess Ingerslev og i 1990 af Martin Miehe-Renard. 

I årene 1995-1997 blev revyen styret af Morten Hovmand, Finn Nielsen og sidst Per Pallesen.

I 1998 – 2003 ledede Ulla Thordal-Christensen projektet. Sammen med skuespillere udefra kom Hjørrings egen Hans Holtegaard på revyscenen. I 2004 var der ingen revy, men i 2005 var Per Pallesen tilbage. 
I 2007 var der ingen revy, da det ikke lykkedes at skabe det tilstrækkelige økonomiske grundlag.

Efter fem års pause blev revyen genoplivet på Vendelbohus i 2011 af Henrik Baloo Andersen.
I 2018 skiftede Hjørring Revyen spillested, og spiller nu på det ny Vendsyssel Teater.

Eksterne henvisninger 
 Hjørring revyen – officiel website for Hjørring Revyens Fond

Revyer
Revyen
Elias Ehlers

Elias Ehlers (født 15. december 1985 i Holstebro) er en dansk standupkomiker. Han har vundet DM i stand-up og turneret med flere one-man shows.

Karriere 
Han vandt DM i stand-up 2006 og første sæson af TV2 Zulus Comedy Fight Club. Elias Ehlers har flere gange medvirket i Stand-up.dk og Comedy Aid fra 2009-2013. Inden da medvirkede han i Talegaver til børn i 2007 og 2008.

I 2009 medvirkede han i filmen Sorte Kugler som er skrevet og instrueret af komikerkollegaen Anders Matthesen. I september 2012 startede han en podcast med ven og kollega Martin Nørgaard, som senere fik navnet Det Dystre Skæg. Han medvirkede også i musikvideoen til Matthesens sang "Umami" fra albummet Villa Peakstate fra 2010.

Han blev i 2015 færdiguddannet som kropsterapeut fra Totum skolen i København.

One-man show

Fucking Glad 
10. april 2012 havde Elias Ehlers' første one-man show Fucking Glad premiere på Comedy Zoo i København. Ehlers har, såvel som kollegaer Christian Fuhlendorff og Michael Schøt, valgt at sælge showet online som download.

Helt Perfekt 
I 2014 turnerede han med sit andet one-man show kaldet Helt Perfekt.

Det dystre skæg 
I 2016 turnerede han med sin komiker kollega Martin Nørgaard med showet "Det dystre skæg".

Referencer

Ekstern henvisninger 
 Elias Ehlers' hjemmeside 
 Elias Ehlers' om kropsterapi 
 Elias Ehlers hos FBI
 Det Dystre Skæg i iTunes
 

Komikere fra Danmark
Standupkomikere fra Danmark
Personer fra Holstebro
Podcastere fra Danmark
Miniclip

Miniclip er en virksomhed, som udvikler, udgiver og distribuerer spil. 

Virksomheden blev grundlagt i 2001 og er brugt af en publikum i over 195 lande, og på seks kontinenter. 

Miniclip blev kåret tre gange som værende den bedste online-spilhjemmeside.Miniclip producerer og distribuerer spil til en bred publikum på over 250 millioner og har over 4 milliarder spil downloads.

Ekstern henvisning 
 Miniclip.com

Kilder 

Internetspil
Softwarevirksomheder fra Schweiz
Computerspilsvirksomheder
2 Unlimited

2 Unlimited er en eurodance-gruppe dannet i 1991. Gruppen består af rapperen Ray Slijngaard og sangerinden Anita Doth som dets frontfigurer og de belgiske producere Jean-Paul DeCoster og Phil Wilde som stifterne og producerne bag numrene. Gruppen havde sin storhedstid i midten af 1990'erne og har sammenlagt solgt mere end 18 millioner plader.

Gruppens historie 
2 Unlimited slog igennem i foråret 1991 med deres første single, der med en intrumental version af "Get Ready For This!" (#2 på UK charts). For at øge projektets popularitet valgte producerne herefter at skrive kontrakt med Ray Slijngaard, som skulle sørge for at tilføje rap til sangene. Ray Slijngaard anbefalede at ansætte Anita Dels (en sanger fra Amsterdam) som den kvindelige vokalist. En ny version af sangen "Get Ready For This" udkom i september 1991 og blev en meget stor succes for bandet. Den efterfølgende single, "Twilight Zone", klarede sig endnu bedre på hitlisterne sammen med yderligere to succesfulde sange fra albummet: "Workaholic" og "The Magic Friend". Dette blev fulgt op af albummet "No Limit" i 1993, hvor "No Limit" (den fjerde mest sælgende sang i 1993) og "Tribal Dance" blev de mest fremtrædende.

Gruppens store popularitet betød imidlertidigt, at gruppens typiske musikstil begyndte at blive reproduceret. Da sangen "Real Things" udkom i 1994 havde gruppen ikke længere en unik musikstil og en, som var delt blandt flere hundrede andre grupper. I april 1996 opløstes gruppen i kølvandet på et kompliceret forhold mellem Ray og Anita. En relancering af gruppen i 1998 under navnet 2 Unlimited 2 med de to kvindelige sangere Romy van Oojen og Marion Van Iwaarden havde begrænset succes og begge sangere forlod projektet ved deres kontraktudløb i 1999.Gruppen blev gendannet med den originale besætning i 2012 for at tage på en større turné.

Referencer

Eksterne henvisninger 

 

Dancegrupper
Elektroniske musikgrupper
Musikgrupper fra Nederlandene
Musikgrupper fra 1991
Poulsen-Buesender

En Poulsen-Buesender eller buegenerator (; The Poulsen Arc; The Poulsen System) er et apparat til at konvertere jævnstrøm til radiofrekvenser, og det er forløberen for moderne radio- og telekommunikation. Den blev opfundet ved århundredskiftet af Valdemar Poulsen og ingeniør Peder Oluf Pedersen og patenteret i 14 lande i 1902. Buegeneratoren var den første uden bevægelige dele, og opfindelsen betød et kvantespring for udviklingen af trådløs telegrafi. Den var i stand til at generere kontinuerlige radiobølger, som det var muligt at modulere præcist på specifikke frekvenser, og i 1904 blev Poulsen-systemet kernen i den første danske radiostation, Lyngby Radio. I 1906 overførtes systemet til Tyskland og Storbritannien, og i 1909 blev de amerikanske patenter, såvel som nogle få buer, købt af en ung californisk ingeniør Cyril F. Elwell.

Buesenderen gjorde det muligt for første gang at transmittere tale og musik, og den banede vejen for storstilede udsendelser og telefoni. Få år efter dens opfindelse havde buesenderen gjort det muligt at etablere omfattende kommercielle telegrafsystemer ud over det europæiske kontinent, i Storbritannien og i De Forenede Stater. I Europa var der dog vanskeligheder med implementeringen, og det blev yderligere forsinket af verdenskrigen, hvorimod der hurtigt etableredes et omfattende kommercielt radiotelegrafisk system i USA. Senere adopterede US Navy Poulsen systemet, og gjorde det til det vigtigste radiosystem i omkring et tiår, indtil det blev overgået af systemer baseret på radiorør.

Valdemar Poulsen er ud over buegeneratoren også fadder til verdens første ståltrådsoptager (1898) - og lagde dermed grunden for båndoptageren, telefonsvareren og den første magnetiske plade til opbevaring af lyd – det vi i dag kalder en harddisk (på "korrekt" dansk pladelager).

Med på IEEE's liste over milepæle 
Poulsen buen er med på IEEE Milestones. Listen, der er udfærdiget af Institute of Electrical and Electronics Engineers (IEEE), består af de største historiske frembringelser inden for elektrisk og elektronisk ingeniørvidenskab.

Kåret til det 20. århundreders største ingeniørbedrift 
I år 2000 blev buesenderen af Ingeniørforeningen, med 20 % af 5400 afgivne stemmer, kåret til den største danske ingeniørbedrift i det 20. århundrede, foran Den Transiranske Jernbane, Storebæltsbroen, Ørsted-satellitten og NKTs lyslederteknologi. Længere nede på listen var verdens første dieseldrevne oceangående skib, M/S Selandia.

Se også 
 Radiosender

Noter

Eksterne henvisninger 
 Buegeneratoren, 1902  Danmarks Tekniske Museum
 www.unipress.dk 

Telekommunikationsapparater
Radioteknik
Lysbuer
IEEE's milepæle
20. århundredes største danske ingeniørbedrifter
Folketingets Presseloge

Folketingets Presseloge er en sammenslutning af journalister, hvis hovedbeskæftigelse er at dække arbejdet i Folketinget. Presselogen, der tæller op til 200 medlemmer, blev stiftet i 1918. I folketingsåret 2010/2011 tæller logen 157 journalister, der alle nyder privilegeret adgang til Folketinget samt 19 journalister fra partiernes pressetjenester.

For at blive medlem af presselogen skal man godkendes af Folketingets Præsidium.

Presselogen ledes af en bestyrelse, der pr. november 2021 består af:
 Formand Jens Holt, journalist, Ritzaus Bureau
 Næstformand James Miles, journalist, Ekstra Bladet
 Kasserer Michael Stuhr, journalist, TV 2
Bestyrelsesmedlem Christine Cordsen, politisk korrespondent, DR Nyheder
 Bestyrelsesmedlem Morten Munkholm, journalist, Børsen
 Bestyrelsesmedlem Cathrine Bloch, journalist, Berlingske
Suppleant Sine Vestergaard, journalist, Børsen

Referencer 

Etableret i 1918
Presseloge
Eurovision Song Contest 2008

Eurovision Song Contest 2008 var den 53. udgave af det europæiske melodigrandprix, og det blev afholdt i Beograd i Serbien i Belgrade Arena, som har over 20.000 siddepladser. Værterne for ESC 2008 var Jovana Jankovic, som er en kendt vært på den statslige tv-kanal RTS1, og Zeljko Joksimovic som i 2004 deltog i ESC for Serbien & Montenegro.

Semifinalerne blev afholdt den 20. og 22. maj 2008 og finalen den 24. maj. Rusland vandt med Dima Bilan og sangen Believe. Andenpladsen gik til Ukraine for andet år i træk, tredjepladsen til Grækenland, fjerdepladsen til Armenien og femtepladsen til Norge. De sidste lande der klarede at komme i en top 10 var Serbien, Tyrkiet, Azerbaijan, Israel og Bosnien-Hercegovina.

Danmark deltog med Simon Mathew og sangen All Night Long. På trods af at ingen rigtigt regnede med det danske bidrag, blev den nummer 3 i semifinale 2, og nummer 15 i finalen. Bookmakerne havde ikke spået den danske sang til at klare sig igennem semifinalen.

Mottoet for dette års Eurovision Song Contest blev afsløret den 31. Januar 2008, som "Confluence of sound", hvilket var inspireret af værtsbyen, Beograds placering ved sammenløbet af floderne Sava og Donau.

Deltagere 
43 lande deltog i årets udgave af Eurovision Song Contest, hvilket blev det højeste antal deltagerlande nogensinde. For første gang afholdtes der i 2008 to semifinaler, tirsdag den 20. maj og torsdag den 22. maj, mens finalen afholdtes den 24. maj. Alle lande, med undtagelse af The Big Four (Storbritannien, Tyskland, Spanien og Frankrig) samt værtsnationen Serbien, skulle igennem en semifinale for at kvalificere sig til finalen. Finalen kom derpå til at bestå af Storbritannien, Spanien, Frankrig, Tyskland og Serbien, top 9 fra hver semifinale samt 1 sang fra hver semifinale, som juryen valgte. Dette gav 10 sange fra hver semifinale og i alt 25 sange i finalen.
Landene kunne kun stemme i egen semifinale, bortset fra de 5 allerede sikre finalepladser, således at Tyskland og Spanien var tilknyttet første semifinale med ret til at stemme i denne, mens Storbritannien, Serbien og Frankrig stemte i anden semifinale.

Debutanter 
Nye lande i Eurovision Song Contest 2008 var San Marino og Aserbajdsjan. Slovakiet var interesseret i at vende tilbage til ESC og meddelte i 2007, at de håbede på at deltage i 2008. Slovakisk tv fik dog økonomiske problemer og deltog ikke i ESC 2008.

Øvrige potentielle deltagerlande 
Østrig valgte ikke at stille op i ESC 2008, da de mente, at ESC var blevet en politisk talerstol mere end en sangkonkurrence.

Første semifinale 
Den første semifinale blev holdt den 20. maj 2008. De lande, der er farvemarkeret, gik videre til finalen.

Anden semifinale 
Den anden semifinale blev holdt den 22. maj 2008. De lande, der er farvemarkeret, gik videre til finalen.

Finalen

Scoreboard

Finale

12 point 
Nedenfor er et sammendrag af de 12 point, som blev givet i finalen:

Noter

Eksterne henvisninger 

 Officiel side for Eurovision Song Contest 2008 

 
2008

ga:Comórtas Amhránaíochta na hEoraifíse#Tíortha
Greg Maddux

Gregory Alan Maddux (født 14. april 1966 i San Angelo, Texas, USA) er en tidligere professionel baseballspiller. 

Han var en højrehåndet pitcher og fik sin debut i MLB d. 3. september 1986 (som pinch runner) for Chicago Cubs og spillede siden også for Atlanta Braves og Los Angeles Dodgers og San Diego Padres.

Greg Maddux bliver, set over hele karrieren, betragtet som en af de bedste pitchere i historien. Han har vundet Cy Young-prisen 4 gange, en gang med Cubs (1992) og 3 gange med Braves (1993-1995). Siden da har kun Randy Johnson præsteret at vinde 4 priser i træk. Maddux har også vundet samtlige Gold Glove-priser fra og med 1990 med undtagelse af 2003, hvor den gik til hans daværende holdkammerat, Mike Hampton. De 18 Gold Gloves er rekord for samtlige positioner.

Maddux har flere end 3000 strikeouts og over 300 Wins. Kun 8 andre pitchere i hele baseballhistorien kan fremvise den kombination, som i Maddux' tilfælde er resultatet af en helt enestående stabilitet. I 17 sæsoner i træk (1988-2004) vandt Maddux 15 eller flere kampe, hvilket er rekord. Rækkefølgen blev brudt i 2005, men i 2006 vandt Maddux præcis 15 kampe og tangerede rekorden for flest sæsoner (18) i karrieren med 15 eller flere Wins, sat i 1909 af Cy Young.

I modsætning til de to andre pitching-giganter i Maddux' generation, Roger Clemens og Randy Johnson, har Maddux aldrig været i besiddelse af en dominerende fastball. Hvor både Clemens og Johnson i deres velmagtsdage konstant kunne få deres fastball op over 95 mph (Johnson nogle gange helt op på 100 mph), har Maddux måttet "nøjes" med 90-91 mph. Dette har Maddux imidlertid kunnet kompensere for med en fremragende kontrol og bevægelse i sine kast samt en evne til at tænke fremad og forudse spillets gang. Wade Boggs, som er valgt til Baseball Hall of Fame, har sågar udtalt, at det er som om Maddux har en krystalkugle i sin handske. Denne specielle evne har været med til at give Maddux kælenavnet The Professor.

Greg Maddux stoppede sin karriere efter 2008-sæsonen.

Maddux er gift og har 2 børn.

Eksterne henvisninger 

 Greg Maddux' statistikker på Baseball Reference

Baseballspillere fra USA
Personer fra Texas
WrestleMania 22

WrestleMania 22 var den 22. udgave af pay-per-view-showet WrestleMania produceret af World Wrestling Entertainment. Det fandt sted 2. april 2006 fra Allstate Arena i Chicago, Illinois i USA, hvor der var 17.159 tilskuere. Dette var tredje gang, at WrestleMania fandt sted i nærheden af Chicago (sammen med WrestleMania 2 og WrestleMania 13).

Showets main event var en VM-titelkamp om WWE Championship mellem John Cena og Triple H. WWE's anden VM-titel, World Heavyweight Championship, blev forsvaret tidligere på aftenen i en VM-titelkamp, hvor den regerende verdensmester Kurt Angle forsvarede sit bælte i en kamp med tre wrestlere – de to andre var Randy Orton og Rey Mysterio. 

Under showet blevet de nyeste medlemmer af WWE Hall of Fame introduceret af Howard Finkel: Gene Okerlund, Sherri Martel, Tony Atlas, Verve Gagne, William Perry og The Blackjacks. Bret Hart var også blevet indsat aftenen inden, men ønskede ikke at deltage i showet. Eddie Guerrero, der var død året inden, var repræsenteret af sin kone Vickie Guerrero.

Resultater 

 World Tag Team Championship: Kane og Big Show besejrede Carlito og Chris Masters. 
 Rob Van Dam besejrede Shelton Benjamin, Ric Flair, Finlay, Matt Hardy og Bobby Lashley i en Money in the Bank Ladder Match 
 WWE United States Championship: John "Bradshaw" Layfield (med Jillian Hall) besejrede Chris Benoit.
 Edge (med Lita) vandt over Mick Foley i en Hardcore Match.
 The Boogeyman vandt over Booker T og Sharmell i en Handicap Match.
 WWE Women's Championship: Mickie James besejrede Trish Stratus.
 The Undertaker besejrede Mark Henry i en Casket Match
 Shawn Michaels besejrede Vince McMahon i en No DQ Match
 I løbet af kampen blandede Spirit Squad og Shane McMahon sig i kampen for at hjælpe Vince McMahon.
 World Heavyweight Championship: Rey Mysterio besejrede Randy Orton og Kurt Angle i en Triple Threat Match
 P.O.D. spillede live, da Rey Mysterio kom til ringen.
 WWE Championship: John Cena besejrede Triple H
 Triple H's kom ud til ringen på en trone klædt i Conan the Barbarian-lignende tøj.
 Cena kom ud med en Thompson maskinpistol og en gruppe gangstere i en bil fra Chicago fra 1940'erne.

Wrestling
Wrestling i 2006
Satori in Paris

Satori in Paris er en roman fra 1966 af den amerikanske beatforfatter Jack Kerouac.

Bogen er en kort, halvbiografisk fortælling om en mand, der rejser til Paris og derefter til Bretagne for at forske i sin slægt. Kerouac fortæller om sin tur som ensom rejsende, og man får ikke meget at vide om hans forskning, men en masse om hans møde med div. franskmænd. Det skal bemærkes, at selvom Kerouac talte flydende fransk, var det en form for fransk kaldet Joual, som tales i arbejderkredse i Quebec, og som ville have været med en kraftig accent og med hundredvis af ord, som tydeligt ville vise, at han var en fremmed.

Denne artikel er en oversættelse af artiklen Satori in Paris på den engelske Wikipedia. 

Litteratur i USA
Intet (begreb)

Intet er et begreb, der først blev introduceret med kristendommen. Dette står i modsætning til det græske begreb ”ingenting”. Intet er i modsætning til ingenting ikke negation af noget. I den græske metafysik hed det ”Ud af ingenting kan der ikke komme noget”.

I kristendommen taler man om, at Gud skabte alting ex nihilo ­– ud af intet. Dette er et fundamentalt opgør med den græske tænkning, hvori man mente, at der altid må have været noget.

I den moderne naturvidenskab beskæftiger man sig også med begreberne intet og ingenting. Mens ingenting er vakuumer i universet, hvor der næsten ikke er noget stof, beskriver intet grænsen af universet. Intet er et grænsebegreb og kan ikke fuldt ud forstås, men er grundlæggende set et intet i modsætning til ingenting, som er rum uden stof, en tilstand hvor rumtidskontinuet ikke eksisterer.

Som begreb sættes intet også nogle gange i modsætning til alt. Her er det dog ingenting, man mener.

Det matematiske tegn 0 er den tætteste approksimation af intet, som vi kan regne med.

Litteratur 

 ”Europæisk Idehistorie” fra 2006 af professor dr.phil. Hans-Jørgen Schanz

Se også 
 Nihilisme
 Uendelig

Metafysik
Værdi
Ontologi
Homo rudolfensis

Homo rudolfensis (også Australopithecus rudolfensis) er en uddød art i slægten Homo kun kendt gennem en håndfuld fossiler. Det første fossil blev opdaget af Bernard Ngeneo, et medlem af et team ledet af den kenyanske antropolog Richard Leakey og zoologen Meave Leakey i 1972 på Koobi Fora på den østlige side af søen Rudolf (nu Lake Turkana) i Kenya.

Det videnskabelige navn Pithecanthropus rudolfensis blev foreslået i 1978 af den russiske antropolog V. P. Alekseyev (1929-1991) som senere (i 1986) ændrede det til Homo rudolfensis efter kraniet KNM ER 1470. Det er fortsat et åbent spørgsmål, om de fossile beviser er tilstrækkelige til at postulere en selvstændig art, og i så fald, om denne art bør klassificeres som inden for Homo eller Australopithecus-slægten.

Den 8. august 2012 annoncerede et team ledet af Meave Leakey opdagelsen af et ansigt og to kæbeknogler tilhørende H. rudolfensis.

Noter

Eksterne henvisninger 

Homo-slægten
Pleistocæn
Continuous wave (binær modulationsform)

Continuous wave (hyppigt forkortet til CW) og mindre kendt men mere rigtigt interrupted continuous wave (forkortet til ICW) er en modulationsform til brug for radiokommunikation. Modulationsformen anvendes mest til morsekode.

CW er den simpleste måde at tilføre information til et radiosignal, idet der enten er bærebølge eller ikke. Man tænder og slukker i princippet blot radiosenderens sendesignal, dog lavpasfiltreres modulationssignalet, så den anvendte båndbredde kun er nogle få hundreder Hertz. Ved Morsesending anvendes hyppigst en Morsenøgle til at tænde og slukke sendesignalet, som så kaldes et morsesignal.

Referencer

Modulationstyper

en:Interrupted continuous wave
Clipper

Clipper kan referere til

 Lockheed C-5 Galaxy – et firemotores jettransportfly i United States Air Force (1970)
 Boeing C-40 Clipper – det amerikanske militærs designation på det civile jetfly Boeing 737-700C
 Boeing 314 Clipper – Boeings store flyvebåd, som blev lanceret i samarbejde med PanAm. Den kunne tage op til 74 passagerer. 
 Boeing C-40 Clipper – Pan Am's globus-logo og navn på sine fly, som inkluderede ordet »Clipper«
 Clipper (programmingssprog) – programmingssprog som især var anvendt til databaseprogrammering

Se også 
 Klipper - en hurtig og flermastet sejlskibstype, anvendt som handelsskib i slutningen af 1800-tallet
Roundpen

En roundpen er et rundt aflukket område, hvor hesten naturligt vælger at holde sig ude ved siderne (flygte), mens tilrideren befinder sig i midten.

Den er effektiv, hvis man vil bruge Monty Roberts' metoder.

Hestesport
Amplitudemodulation

Amplitudemodulation (AM) er navnet på en Modulationstype.

AM er en radioteknik så information kan "påføres" bærebølgen den ønskede information.

Modulationstyper
Zangetsu

Zangetsu er Ichigo Kurosakis våben og kræfter i animeserien Bleach. Dens første form, var en stor og lang katana. Senere blev den ødelagt af Byakuya Kuchiki. Han blev taget hen til Urahara for at få sine shinigami evner tilbage. I sin anden prøve var han ved at forvandle sig til en hollow. Han blev taget til hans indre verden, hvor han mødte en sortklædt mand. Han prøvede at fortælle sit navn, men Ichigo kunne ikke høre ham. Ichigo faldt ned og der var masser af kasser, med hvide bånd. Manden sagde: "En af kasserne er dine shinigami evner! Find den før du forvandler dig!" Ichigo husker tilbage hvad Ishida sagde, og tog en kasse med rødt bånd. Derinde lå hans ødelagte sværd som han tog ud. Han kom så tilbage til Urahara og de andre, med shinigami klæder og en hollow maske. Masken faldt af og Ichigo blev taget til den sidste prøve. Ichigo skulle kæmpe mod Urahara, hvor han skulle slå hans hat af med hans ødelagte sværd. Til sidst fortalte manden hans navn, og Ichigo råbte "Zangetsu!" Så stod Ichigo med et kæmpe sværd. Ichigo brugte "Shikai" (første udslip), som er sværdets anden form. De plejer at vende tilbage til deres originale form, men Zangetsu beholdte sin nye form.

Manga
Absolute Big Hits 1

Absolute Big Hits 1 er en kompilation i serien Absolute Big Hits udgivet 14. maj 2007.

Spor 

 George Michael & Mutya – "This Is Not Real Love"
 Take That – "Patience"
 Thomas Helmig – "Op & Ned"
 Nik & Jay – "Når Et Lys Slukkes"
 Amy Winehouse – "Rehab"
 Nelly Furtado – "All Good Things Come To An End"
 Christina Aguilera – "Ain't No Other Man"
 James Morrison – "Wonderful World"
 Norah Jones – "Thinking About You"
 Joss Stone – "Tell Me 'Bout It"
 Grand Avenue – "The Outside"
 Outlandish – "I Only Ask Of God"
 P!nk – "U + Ur Hand"
 Nordstrøm – "Du Og Jeg"
 Justin Timberlake – "Sexyback"
 The Killers – "When You Were Young"
 John Mayer – "Waiting For The World To Change"
 Hush – "For All The Right Reasons"
 Julie – "Take Me Away"
 Lily Allen – "LDN"

Eksterne henvisninger 
 Absolute Big Hits 1 front- og backcover 

Big Hits 1
Album fra 2007